stanford-oval/wikipedia huggingface dataset:
פאול זינגר (פיזיקאי)
פעילות מחקרית

עבודתו הראשונה של פרופ' זינגר בתחום האנרגיות הגבוהות עסקה בנושא תפיסת מואונים על ידי גרעינים. ב-1961 פרשו פרופ' זינגר ועמיתו בראון את חלקיק הסיגמא בתור רזוננס של שני חלקיקים אחרים - פאיונים. החלקיק סיגמא היה ידוע בזמנו בשם "בראון-זינגר רזוננס". מאוחר יותר קנה פרופ' זינגר שם עולמי בשל עבודותיו בתחום הדעיכה הקרינתית של האדרונים והוזמן לכינוסים רבים להרצות על הנושא. בשנים 1987–1990 השכיל להשתמש בדעיכה הקרינתית של מזוני K ומזוני B כדי לנבא את המסה של ה-Top quark שנתגלתה ב-1994. תרומה משמעותית זו זכתה להכרה בינלאומית רחבה ביותר. הוא הופקד על הקתדרה לפיזיקה על שם צ'ארלס וולפסון שבה החזיק עד ליום פרישתו. הוא הוזמן להשתתף בעבודות מחקר במקומות יוקרתיים כמו מעבדות CERN בשווייץ, מרכז לחקר הגרעין בסאקליי שליד פריז, מעבדת המאיץ SLAC, המעבדה הלאומית בארגון אילינוי, מעבדות לוס אלאמוס, אספן קולורדו, אוניברסיטת קרנגי מלון, פיטסבורג ומעבדות נוספות.
פרופ' זינגר היה דיקן הפקולטה לפיזיקה בטכניון במשך כשש שנים (1969–1972, 1974–1976). בתקופתו גדלה הפקולטה והועמק המחקר בנושאים חשובים כגון מצב מוצק, חלקיקים יסודיים ועוד. הוא חינך דורות של תלמידי מחקר, שחלקם תופסים משרות אקדמיות בישראל ומחוץ לה. ועידות מדעיות שארגן זכורות לחוקרים בהצלחתן המדעית והארגונית.
פעילות אקדמית ציבורית

רבגוניותו של פרופ' זינגר לא הצטמצמה למחקר מדעי גרידא, הוא היה פעיל הן בטכניון והן במישור הארצי והבינלאומי בקידום החינוך המדעי והמחקר המדעי והיה במרכז העשייה המדעית והחינוכית במגוון של תפקידים.
כיהן כמשנה לנשיא הטכניון לפיתוח אקדמי (1976–1980), כמשנה הבכיר לנשיא הטכניון (1990–1994), חבר בוועדה המרכזת, חבר במועצת המנהלים של מוסד שמואל נאמן ומוסד הטכניון למחקר ופיתוח וחבר הוועד המנהל של הקורטוריון. בכל אלה תרם רבות לדמותו של הטכניון ולעיצובו כמוסד מוביל במחקר והוראה. בתפקידו כמשנה הבכיר לנשיא הטכניון, אז תפקיד חדש בטכניון, עיצב את תחומי הפעילות והמשימות של הטכניון ואת פיתוחו ארוך הטווח. השנים שבהן שימש כמשנה הבכיר היו שנים שבהן עבר הטכניון תקופת גידול והתפתחות עם גל העלייה הגדול ממדינות ברית המועצות לשעבר.
תפקידו החשוב ביותר במישור הארצי היה יו"ר הנהלת הקרן הלאומית למדע בשנים 1995–2002 ויו"ר הנהלת תוכנית ביכורה מ-2002 עד לפטירתו. בהנהגתו הפכה הקרן למדע למכשיר העיקרי למחקר הבסיסי בישראל ותקציבו הוגדל ביותר מפי 2 לסכום העולה על 50 מיליון דולר לשנה. להגדלת מספר המענקים ונפחם הייתה השפעה משמעותית על היקף המחקר במדינת ישראל ועל איכותו. פרופ' זינגר הפגין ראייה ארוכת טווח, כישרון ייחודי לשכנע את הרשויות המממנות בחשיבות גישתו, ותמיכה בהקצבת כספי המחקר תוך תחרות הוגנת ושקיפות מרבית.
פעילות כסגן יו"ר ועדת ההיגוי הישראלית לתוכנית המו"פ של הקהילה האירופית (מ-1997 ואילך) קידמה את מעמדה של ישראל בקהילה ותרמה להגדלת הנתח של ישראל במחקרים הממומנים על ידי הקהילה האירופית. כנציג ות"ת האקדמיה הלאומית הישראלית פעל להגדלת ההשקעות הממשלתיות, מהלך שהביא תוך שנים ספורות להשתלבות המדע הישראלי באירופה ולשיתוף פעולה ענף עם חוקרים רבים באירופה.
קיבל על עצמו תפקידים אקדמיים וציבוריים רבים במישור הלאומי והבינלאומי ובין השאר היה פעיל בחבר הנאמנים במכללת תל חי ובוועדה הישראלית לאנרגיה אטומית במשך 20 שנה. היה חבר במשך שבע שנים (1984–1990) במועצה להשכלה גבוהה, שבה יזם ופעל רבות. בין השנים 2002–2004 היה חבר בוועדה הבינלאומית לעתיד המאיצים בעולם.
לאות הוקרה על פעילותו הציבורית הענפה במוסדות מחקר וגופים אקדמיים. פעילות שתרמה להשבחת החינוך האקדמי והמדעי בישראל ולהגדלת המימון למחקר בארץ, קיבל פרופסור זינגר ב-2003 את פרס קרן רוטרי.
דוד לוריא

ערך זה עוסק בפרשן ומנהיג בן המאה ה-19. אם התכוונתם לראש מספן ים בחיל הים, ראו .
| --- | --- |

 לידה:  1798 ביחוב, בלארוס 
 פטירה:  15 בנובמבר 1855 (בגיל 57 בערך) ה' בכסלו ה'תרט"ז 
 תקופת הפעילות:  ? – 15 בנובמבר 1855 
 השתייכות:  יהדות ליטא
 
רבי דוד בן יהודה לוריא (בראשי תיבות: רד"ל; תקנ"ח, 1798, ביחוב, האימפריה הרוסית (רוסיה הלבנה) – ה' בכסלו ה'תרט"ז, 15 בנובמבר 1855) היה רב, פוסק, מקובל, פרשן ובלשן, מגדולי התורה בדורו. חיבר פירושים על התלמוד הבבלי ועל פרקי דרבי אליעזר.
קורות חייו

דוד לוריא נולד למשפחה עשירה ומיוחסת בעיר ביחוב אשר בפלך מוהילב, בתחום המושב של האימפריה הרוסית (כיום בבלארוס). משפחתו התייחסה אל המהרש"ל, צאצא למשפחת לוריא המיוחסת לרש"י וממנו לדוד המלך. עוד כילד נודע כבעל כישרונות מיוחדים בתחום לימוד התורה. אביו יהודה לוריא, שכאמור לעיל היה עשיר גדול, שכר לו מלמדים פרטיים. בגיל שתים עשרה עבר ללמוד בעיר וילנה כחלק מקשר שידוכין שיזם אביו עבורו. בגיל שלוש עשרה התחתן. רבי דוד נשאר בווילנה עד לגיל שמונה עשרה ואז חזר לעירו ביחוב.
בחזרתו לעירו סייע רבי דוד לממן את תלמודי התורה בעיר. כמו כן הקים רבי דוד ישיבה בעירו ותמך בה מבחינה כלכלית אך לא עמד בראשה.
על פי עדויות שונות חונן רבי דוד בזיכרון פנומנלי אשר סייע לו בכתיבת חיבוריו השונים שכן חיבוריו עוסקים, בין היתר, בהשוואת גרסאות בין מקורות שונים בספרות התלמוד והמדרש. כמו כן ניחן רבי דוד בכישרון כתיבה פורה במיוחד שכן הוא חיבר מספר רב של חיבורים, חלקם עדיין בכתב יד.
בגיל שלושים ושבע יצא לגלות ועבר למחוז וואלין והביא עמו עגלה מלא ספרים וכתבי יד ושהה שם שנה וחצי.
בהיותו בגיל ארבעים נפל רבי דוד קורבן לעלילה. במסגרת עלילה זאת זויפו מספר מכתבים בשמו וכן פסקאות בפירושו על פרקי דרבי אליעזר. בפסקאות אלו קרא כביכול רבי דוד למרד נגד שלטון הצאר הרוסי. רבי דוד נכלא למשך כשישה חודשים בהם שהה במבצר שליסלבורג. בסוף תקופה זאת יצא זכאי במשפטו וטוהר מאשמת הסתה למרד בשלטון הרוסי. על פי האנציקלופדיה העברית ואנציקלופדיה יודאיקה הסיבה לעלילה זאת נעוצה, ככל הנראה, בסכסוך בין משפחות בעיר ביחוב.
אחיו של רבי דוד לוריא היו גם הם רבנים מפורסמים. אחיו הבכור רבי צבי הירש לוריא ואחיו השני אהרן לוריא אשר היה רב בעיר מינסק.
בגיל חמישים ושמונה, בה' בכסלו שנת ה'תרט"ז (15 בנובמבר 1855), נפטר לאחר מחלה קשה.
פעילותו הציבורית

הרד"ל נחשב לאחד הבולטים שבגדולי ישראל בדור שלאחר הגאון מווילנה ובתור שכזה עסק גם בהנהגת הציבור היהודי. הוא נפגש עם משה מונטיפיורי בווילנה בשנת 1846 על מנת להעמידו על מצב היהודים ברוסיה באותם ימים. הוא עמד בקשר עם הסופר יצחק בר לוינזון על מנת לשכנעו להוציא לאור בשפה הרוסית את ספרו "זרובבל". בספר זה ראה רבי דוד כלי חשוב במלחמה באנטישמיות שרווחה ברוסיה. כמו כן יצא בחריפות נגד הרפורמים אשר בקשו באותה העת לשנות קטעים מסוימים בסידור התפילה.
ממשיך מורשת הגר"א

בדורו נודע הרד"ל כממשיך מורשת בית מדרשו של הגר"א, והוא נמנה עם בחירי חבורת תלמידי-תלמידיו של הגר"א המכונה: פה שלישי לאליהו. בני דורו ראו בו בר-סמכא בכל הנוגע למסורות שהשתלשלו מהגר"א וכן לכתבי-יד והדפסת ספרי הגר"א, בייחוד בתורת הנסתר. כך תיארו נכדו של ר' יצחק אייזיק חבר: ”והשרידים אשר בדורו, גדולי הדור אשר היה להם יד ושם בחכמת הקבלה, כמו הגאון הגדול חכם הרזים ר' דוד לוריא ז"ל מביחוב והגאון ר' אברהם שמחה זצ"ל מאמציסלאוו, היו דורשים מאיתו את כ"י קדש של מרן הגר"א”. שמו ומכתביו של הרד"ל שזורים בהקדמות והמבואות לספרי הגר"א שנדפסו בחייו, והם מהווים הכרה במעמדו כמורה הדרך של בית המדרש הגר"אני.
חיבוריו

הגהות על שישה סדרי משנה (וילנא תרמ"ו -תרמ"ז)
הגהות על התלמוד הבבלי, נדפסו בש"ס וילנא
ביאור על סדר מועד בתלמוד הירושלמי, מובא במהדורת קעניגסברג
הגהות על ביאורי הגר"א על סדר זרעים בתלמוד הירושלמי
ביאור על תוספתא מסכת עוקצין
ביאור ומבוא על פרקי דרבי אליעזר (ורשה תרי"ב) המבוא וההקדמות באתר HebrewBooks
ביאור על מדרש שמואל (ורשה תרי"ב)
ביאור על מדרש פסיקתא דרב כהנא (תרנ"ג)
הגהות ופירושים על מדרש רבה, נדפסו במדרש רבה דפוס וילנא
נפש דוד, מהדורת ווילנא, תרע"ג, באתר היברובוקס, על ספר הזוהר ועל זוהר חדש (וילנא תרמ"ב) נפש דוד באתר ויקיטקסט
הגהות על שאילתות דרב אחאי גאון משבחא. נדפסו בתוך הספר 'העמק שאלה' של הנצי"ב
הגהות על שו"ת הגאונים 'שערי תשובה' (לייפציג תרי"ח)
הגהות ותוספות לספר סדר הדורות ולספר יוחסין - בתוך ספר כוכבי אור מאת נחמן כהנא באתר HebrewBooks.
שו"ת הרד"ל, ירושלים, תרנ"ח, באתר היברובוקס מהדורה נוספת, ירושלים, תרנ"ח, באתר היברובוקס
קדמות ספר הזהר ניו יורק תשי"א, על קדמות ספר הזוהר. יצא לאור לראשונה בקעניגסברג תרט"ז.
פירוש למגילת אסתר
הגהות וביאורים על ספר הפרנס, ווילנא, תרנ"א, באתר HebrewBooks
הגהות לספר סדר הדורות.
לקריאה נוספת

שמואל לוריא תולדות הרד"ל, הקדמה לפירושו על פרקי דרבי אליעזר, וכן כאן, וכאן
אנציקלופדיה עברית, כרך כא, עמ' 558
יונה פרנקל, מדרש ואגדה, האוניברסיטה הפתוחה, כרך 3, עמ' 922–923.
הערות שוליים

↑  הוא בעצמו מזכיר מאורע זה בביאורו לפרקי דרבי אליעזר פרק ד' אות ס' "וכשישבתי במבצר שליסלבורג שנת תקצ"ח"
↑  בנין עולם, אבן העזר, ורשה תרס"ד, 1904, הקדמה
↑  בתוך ספר כוכבי אור וילנא תרל"ז ושוב במהדורת מילר ניו יורק תשפ"א
| --- | --- |
בקרת זהויות :  NLI: 987007307907705171  BnF: cb13321132n (data)  GND: 173340806  ISNI: 0000 0000 5061 3789  LCCN: nr94043182  NTA: 299185729  SELIBR: 248627  SUDOC: 121717461  VIAF: 12450345   WorldCat (עם VIAF): 12450345 
ספר שאלות ותשובות רד"ל, 1898 ירושלים. לחצו על התמונה לדפדוף בספר מעמוד 1
מבצר נמרוד

| --- | --- |

 מידע כללי
 סוג:  מבצר
 מיקום:  רמת הגולן 
 מדינה:  ישראל ישראל
 מייסדים:  אל-עזיז עמאר א-דין עות'מאן 
 הקמה ובנייה
 תקופת הבנייה:  ? – ערך בלתי־ידוע
 מידות
 גובה:  800 מטר
 
 קואורדינטות:  33°15′10″N 35°42′53″E﻿ / ﻿33.252777777778°N 35.714722222222°E﻿ / 33.252777777778; 35.714722222222
  (למפת אצבע הגליל מוגדלת) מבצר נמרוד(למפת אצבע הגליל רגילה) מבצר נמרוד
 
החזית הדרומית של מבצר נמרוד
קלעת נמרוד בצילום ממזרח. בחלקה התחתון של התמונה ניתן להבחין במגדל העוז ששימש כ"מצודה בתוך מצודה" למקרה בו ייפרצו החומות החיצוניות של המבצר
חלקו המערבי של המבצר כפי שנשקף מראש מגדל העוז
בריכת מים במבצר נמרוד
מבט מפנים המצודה
מבצר נמרוד בתרשים הקרן הבריטית לחקר ארץ ישראל, 1871
מבצר נמרוד במבט מדרום
מבצר נמרוד, עמק החולה והרי הגליל העליון בבוקר מושלג
מבצר נמרוד (ידוע גם בשמות קַלְעַת נַמרוּד וקַלְעַת אֶ-צוּבֵּייבָּה - בערבית: قلعة الصبيبة) הוא אתר ארכאולוגי מהתקופה ההלניסטית ומימי הביניים, ובו שרידי מבצר גדול אשר נבנה במרוצת השנים על ידי צבאות איובים וממלוכים. המבצר שוכן בשיאו של רכס צר בגובה של כ-800 מטר מעל פני הים, למרגלות הר החרמון, כ-3 קילומטר מדרום-מערב ליישוב נווה אטי"ב, וכ-1,300 מטרים צפונית-מזרחית ליובלו של נחל סער. המקום מוכרז כגן לאומי.
לפי מחקרו של אלון מרגלית, המבצר נבנה בתקופה ההלניסטית (עד שנת 30 לספירה) או הביזנטית (המאה ה-4 עד ה-7.
כינוייו של המבצר

המבצר קרוי על שם המצביא התנ"כי נמרוד, אולם אזכורו של המבצר בכינוי זה נמצא כבר בתעודות מהמאה ה-19 בזמן שלטון העות'מאנים בארץ ישראל. שמו הקדום של המבצר, קלעת א-צובייבה, מוזכר במקורות החל מהמאה ה-13 עת הושתו היסודות למצודה על ידי שליט עיר המחוז הסמוכה בניאס. הדעות לגבי פירוש המונח א-צובייבה נחלקות בין המצדדים במשמעות המילולית של השם – "המזנקת אלי ציד", לבין אלו הגורסים כי מקור השם במילה הערבית צביב, שפירושה "מצוק", מילה התואמת היטב את מאפייניו הגאוגרפיים של המבצר.
מבנה המבצר

צורתו הכללית של המבצר מוארכת וצרה, בהתאם לשלוחה עליה הוא נבנה. אורכו מקצה לקצה הוא כ-420 מטרים, ורוחבו משתנה בין כ-60 מטרים בנקודה הצרה ביותר ל-150 מטרים בזו הרחבה ביותר. המבצר הוקף לכל אורכו בחומות אבן, אשר בקרבן שובצו מגדלי שמירה בהתאם לצורך. כך נוצר ההבדל בין החומה הצפונית, אשר נמצאת מעל למצוק תלול ביותר המשמש מחסום טבעי לפולשים, אשר בה מוקם מגדל אחד בלבד, לבין החומה הדרומית, שעשרת המגדלים שבולטים ממנה נועדו להקשות על הגישה הקלה יחסית מצד זה. בחלקו המערבי של המבצר שוכנים ארבעה מגדלים גדולים, אשר מטרתם הייתה הגנה על החומה המערבית, אשר נמצאת בסמוך לרחבה טבעית המאפשרת כינוס כוח פריצה לפני החומות. ברחבה זו ממוקם כיום חניון המכוניות שבכניסה לאתר.
בחלקו המזרחי של המבצר נבנה "מגדל העוז". זהו למעשה מבצר בתוך מבצר, אשר נועד לשמש מחסה ומפלט אחרון אם נפרצו חומותיה החיצוניות של המצודה. מגדל העוז מוגבה ביחס לשאר חלקי המבצר וחולש על כל חלקיו ושעריו. במגדל זה נמצאו שרידי אולמות מפוארים, בריכות מים וחדרים רבים, ומכאן יש להניח כי היה זה החלק במבצר בו השתכן כדרך קבע המושל במקום. הכניסה אל מגדל העוז נחסמה במערכת של שלושה שערים מסיביים, הנמצאים בפינה הצפון-מערבית שלו, והמגדל כולו הוגן על ידי ארבעה מגדלים פנימיים, אחד בכל פינה.
בימי קיומו חולק המבצר לשני חלקים. החלק העליון כלל את מגדל העוז ואת מרגלותיו, והכניסה אליו הייתה דרך מגדל קטן אך מבוצר בחומה הדרומית, מגדל אשר כיום נותרו ממנו רק עיי חורבות. חלקו המערבי של המבצר, החלק התחתון, היה החלק בו רוכזו המבנים המנהלתיים דוגמת מאגרי המים והאורוות. לתחום זה היו שתי כניסות, האחת בחומה הדרומית והאחת בחומה המערבית. כל הכניסות למבצר היו חלק ממגדלי ההגנה, ומול כל שער נבנה מגדל המגן עליו.
ראו גם

בופור (סרט)
לקריאה נוספת

רוני אלנבלום מי בנה את מבצר נמרוד?, אצל יוסף דרורי (עורך), ארץ ישראל בתקופה הממלוכית, הוצאת יד יצחק בן-צבי והחברה לחקירת ארץ-ישראל ועתיקותיה, ירושלים, תשנ"ג, עמ' 13–30.
ראובן עמיתי, הכתובות האיוביות במבצר נמרוד (צביבה) אצל יוסף דרורי (עורך), ארץ ישראל בתקופה הממלוכית, הוצאת יד יצחק בן-צבי והחברה לחקירת ארץ-ישראל ועתיקותיה, ירושלים, תשנ"ג, עמ' 31–42.
Moshe Hartal (ed.), The al-Subayba (Nimrod) Fortress Towers 11 and 9, Israel Antiquities Authority Reports No. 11, Jerusalem 2001.
דוד אוחנה, "מ'נמרוד' לקלעת נמרוּד – מחוזות הזיכרון של הישראליות", בתוך מיכאל פייגה וצבי שילוני, קרדום לחפור בו: ארכאולוגיה ולאומיות בארץ ישראל, שדה בוקר: מכון בן-גוריון, 2008, עמ' 121–155.
הערות שוליים

1 2  Alon Margalit, "Differential earthquake footprints on the masonry styles at Qal’at al-Subayba (Nimrod fortress) support the theory of its ancient origin ",
Heritage Science 6 (November 2018): 62
1 2  איתי בלומנטל,'"`UNIQ--nowiki-00000006-QINU`"'מחקר: מבצר נמרוד עתיק בהרבה ממה שסברו, באתר ynet, 18 בדצמבר 2018
↑  ראובן עשור,'"`UNIQ--nowiki-0000000B-QINU`"'הדיבוק הצבאי של סוריה, דבר, 24 באוגוסט 1967
↑  יעקב ארז,'"`UNIQ--nowiki-0000000D-QINU`"'המטרה: טיפוח אתרי הנוף בצפון, מעריב, 22 באוגוסט 1967
↑  אפרים תלמי,'"`UNIQ--nowiki-0000000F-QINU`"'אל מצודת נמרוד, דבר, 2 באוגוסט 1968
↑  צבי אהרוני,'"`UNIQ--nowiki-00000011-QINU`"'קלעת נמרוד טרם מצא תיקנו, מעריב, 11 בדצמבר 1968
↑  מנחם רהט,'"`UNIQ--nowiki-00000013-QINU`"'רמת הגולן תפותח כאזור קיט ותיירות בעל זהות עצמית, מעריב, 20 ביולי 1969
↑  קלעת נמרוד תוכשר למבקרים, דבר, 1 באוגוסט 1973
↑  עבודות שיחזור בכורזין, שימור במבצר עכו, מעריב, 11 במאי 1983
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
| --- | --- |
בקרת זהויות :  NLI: 987007400225405171 
כתובת ביברס
מבצר נמרוד מהיישוב נמרוד
1. המגדל הדרום-מערבי. מגדל זה מהווה את שער הכניסה למבצר כיום; 2. מגדל מגן על הכניסה המערבית; 3. מגדל הכניסה המערבית; 4. המגדל הצפון-מערבי; 5. המגדל הבודד בחומה הצפונית; 6. המגדל הצפון-מזרחי, שימש להגנה על הכניסה למגדל העוז; 7. המגדל המזרחי; 8. מגדל מגן לשער המתחם העליון (הרוס ברובו); 9. מגדל שער הכניסה למתחם העליון (הרוס ברובו); 10. מגדל עגול (הרוס בחלקו); 11. "המגדל היפה" אשר הגן על השער הדרומי למתחם התחתון; 12. מגדל השער הדרומי למתחם התחתון; 13. שער הכניסה למגדל העוז; 14. מתחם מגדל העוז; 15. אולם הטקסים
מיקום החלקים השונים במבצר. מבט מדרום
ראסל בראנד

| --- | --- |

בראנד, 2011
 לידה:  4 ביוני 1975 (בן 49) אנגליה אסקס, אנגליה, הממלכה המאוחדת
 שם לידה:  Russell Edward Brand 
 מדינה:  הממלכה המאוחדת 
 תקופת הפעילות:  מ-1994
 מקום לימודים:  האקדמיה לאמנויות התיאטרון איטליה קונטי  דרמה סנטר לונדון  The Hathaway Academy 
 בן או בת זוג:  לורה גלהר (26 באוגוסט 2017–?)   Jemima Goldsmith (2013–2014) 
 פרסים והוקרה:  פרס ג'יימס ג'ויס 
 האתר הרשמי
 פרופיל ב-IMDb
 
ראסל אדוארד בראנד (באנגלית: Russell Edward Brand; נולד ב-4 ביוני 1975) הוא קומיקאי, שחקן, זמר ומנחה תוכניות רדיו וטלוויזיה אנגלי.
בראנד התפרסם בבריטניה כשהחל להגיש את סדרת הבת של האח הגדול הבריטית "Big Brother's Big Mouth" (הפה הגדול של האח הגדול), וגם באמצעות תוכנית הרדיו שלו, סדרות טלוויזיה שונות והגשת טקסי פרסים. הוא אף שיחק ודיבב במספר סרטים.
בספטמבר 2023, בעקבות חקירה משותפת של "הטיימס", "הסאנדיי טיימס" והסדרה התיעודית של ערוץ 4, "Dispatches", חמש נשים האשימו בפומבי את ברנד באונס ובהתעללות מינית ורגשית. ההאשמות נוגעות לתקריות בין השנים 2006 ל-2013 והוצגו בפרק Russell Brand: In Plain Sight. בעקבות ההאשמות, הוגש דיווח נוסף על תקיפה מינית נגד ברנד למשטרת המטרופולין, משנת 2003. ברנד הכחיש את ההאשמות ואמר שמערכות היחסים שלו תמיד היו בהסכמה.
ביוגרפיה

ראסל בראנד נולד בגרייס (אנ'), אסקס, אנגליה שבממלכה המאוחדת למשפחה נוצרית. בן יחיד לברברה אליזבת' ורונלד הנרי בראנד. הוריו נפרדו כשהיה בן חצי שנה, כך שראסל גודל על ידי אימו.
קריירה

בראנד שיחק לראשונה בגיל 15 במחזה באגסי מלון, בתפקיד פאט סם, שגרם לו לרצות להיות שחקן. הוא החל לעבוד כניצב והתקבל ללימודים באקדמיית איטליה קונטי (אנ'), אליה הצטרף בשנת 1991. באותה תקופה החל בראנד להתדרדר, בעקבות זאת סולק בראנד מהאקדמיה.
לאחר מכן, קיבל בראנד מספר תפקידי משחק קטנים בסדרות לילדים ונוער. בשנת 1995 התקבל לדרמה סנטר לונדון. בתקופה זו הוא כבר היה מכור להרואין ואלכוהול. הוא סולק בשנתו האחרונה, לאחר שניפץ זכוכית על ראשו והחל לפגוע בעצמו כתגובה קשה לאחת מהופעותיו הגרועות. לאחר שעזב את הדרמה סנטר, החליט בראנד להתמקד בקומדיה והחל לכתוב חומרים עם קארל תיאובלד, שאותו הכיר בדרמה סנטר. הם החלו להופיע עם מופע קצר בשם "תיאובלד ובראנד על הקרח".
קריירה > סטנד-אפ

מופע הסטנד-אפ המשמעותי הראשון של ראסל היה כאשר הופיע ב"מופע החדש" בשנת 2000 בהאקני אמפייר (אנ'). אף על פי שסיים במקום הרביעי בתחרות, הופעתו משכה את תשומת לבו של האמרגן נייג'ל קלרפלד.
באותה שנה הופיע בפעם הראשונה בפסטיבל אדינבורו(אנ'), כצלע אחת ממופע הסטנד-אפ של פבלו דיאבולו.
בראנד שיחק במערכונים והופיע עם קטע סטנד-אפ ב-"SECRET POLICEMAN'S BALL" בשנת 2006.
במרץ 2007 הנחה ערב למען קרן שפועלת בשביל בני נוער חולי סרטן ביחד עם נואל פילדינג.
בדצמבר 2007, הופיע בראנד מול המלכה אליזבת השנייה ופיליפ, דוכס אדינבורו ב-"ROYAL VARIETY PERFORMANCE" של אותה שנה.
אל מסע ההופעות הארצי הגדול הראשון שלו, "בושה", יצא בראנד בשנת 2006. במופע, דיבר בראנד על מקרים מביכים בחייו ועל הדרך שבה התקשורת מתייחסת אליו מאז שהפך למפורסם. המופע פורסם אף ב-DVD.
את מסע ההופעות הארצי הבא שלו קיים בראנד ב-2007, ואף הוא שוחרר ב-DVD בשם "Russell Brand: Doin' Life".
ראסל החל להופיע בארצות הברית עם מופע הסטנד-אפ שלו והקליט תוכנית מיוחדת עבור הקומדי סנטרל שנקראת "Russell Brand in NYC", אשר שודרה במרץ 2009.
בראנד החל להופיע עם מסע ההופעות החדש שלו "Scandalous" ברחבי אמריקה, בריטניה ואוסטרליה מינואר עד אפריל 2009.
קריירה > טלוויזיה

תפקידו הראשון של בראנד בהנחיה היה בשנת 2000, כמנחה בערוץ MTV. הוא הנחה את מצעד המסיבות, וביקר במועדוני לילה בבריטניה ואיביזה. עם זאת, בראנד פוטר מעבודתו כיוון שהגיע לבוש כאוסאמה בן לאדן ביום שלאחר פיגועי 11 בספטמבר והביא עמו את סוחר הסמים שלו לאולפני הערוץ.
אחרי שעזב את MTV, כיכב בראנד בתוכנית "רי:בראנד", תוכנית דוקומנטרית שמטרתה הייתה לאתגר כל מיני סוגים של טאבו חברתי. התוכנית נכתבה, נוצרה והוגשה על ידי בראנד בשיתוף עם שותפו הקומי מאט מורגן.
בשנת 2004 הגיש בראנד תוכנית-בת של העונה החמישית של התוכנית "האח הגדול" הבריטית. בתוכנית התארחו ידוענים וקהל וניתנה להם הזדמנות לדבר על הקורה בתוך בית האח הגדול.
כשהחלה העונה השישית של התוכנית, שמה של תוכנית-הבת שונה ל'הפה הגדול של האח הגדול'. בראנד עזב את התוכנית בתום העונה השביעית, ושחרר הצהרה שבה הודה למפיקי התוכנית על שלקחו את הסיכון בהעסקת מכור לסמים לשעבר. בראנד חזר לשדר פרק ספיישל חד-פעמי בו דיבר על הצדדים היותר מוזרים של האח הגדול לאורך העונות.
בשנת 2006 בראנד חזר ל-MTV והנחה את התוכנית 1 לסיסטר סקוור. חלק מהאורחים שהשתתפו בתוכנית היו טום קרוז, אומה תורמן, המייטי בוש (אנ') ובוי ג'ורג'. עונה שנייה של התוכנית עלתה בספטמבר 2006. לאחר שהסתיימה העונה השביעית של האח הגדול, בראנד הגיש תוכנית דיונים שנקראה Russell Brand's Got Issues בערוץ E4. התוכנית לא זכתה להצלחה, והרייטינג הנמוך גרם לשינוי בתוכנית. הוא הושקה מחדש כתוכנית אחרת – The Russell Brand Show – ועברה לשדר בערוץ 4. התוכנית רצה 5 שבועות בלבד.
ב-2006 הנחה בראנד את טקס פרסי ה-NME. בשנת 2007 הוא הנחה את טקס פרסי הבריטס, והגיש את פרס התרומה היוצאת דופן למוזיקה ללהקת אואזיס. בראנד אף הגיש את שעת הקומיק רליף בבריטניה.
ב-12 בדצמבר 2007 שידר ערוץ ה-BBC את הסרט הדוקומנטרי 'ראסל בראנד בדרכים', סרט שצילם את מסעם של ראסל וחברו מאט מורגן באמריקה, בעקבות ספרו של ג'ק קרואק, בדרכים. בראנד חזר לערוץ 4 להגשת הסדרה 'פונדרלנד', בה דיבר על נושאים שונים כמו ילדות, מדע, טכנולוגיה ואהבה דרך פורמט של סטנד-אפ. הסדרה זכתה להצלחה וצולמו לה שתי עונות וספיישל חג מולד.
בראנד הנחה את טקס פרסי הווידאו של MTV בשנת 2008, דבר שמשך חשדנות מצד התקשורת האמריקאית מכיוון שבראנד לא היה מוכר באמריקה באותו זמן. גם בהגשת טקס זה הצליח לעורר בראנד פרובוקציות כשדיבר על נשיא ארצות הברית ברק אובמה ולאחר מכן קרא לנשיא לשעבר ג'ורג' בוש 'קאובוי מפגר שבאנגליה לא היו סומכים עליו שידע להשתמש במספריים'. הוא גם אזכר את טבעות הטוהר של האחים ג'ונאס, אך התנצל על הערותיו לאחר התוכנית.
קריירה > משחק

בשנת 2002, ראסל הופיע בסדרה "Cruise of the Gods" (אך פוטר במהלך הצילומים) ו"White Teeth".
ב-2005 שיחק את טומי בסיטקום ב-"Blessed" של ה-BBC.
בשנת 2007 שיחק בראנד בפרק פיילוט לסדרה בשם "The Abbey" את טרי, בחור שמשתקם משימוש בקראק. צילומי הסדרה היו אמורים להתחיל בינואר 2008, אך הסדרה בוטלה לפני שהחלו.
בשנת 2008 בראנד הופיע בסדרה "Cold Blood", בתפקיד אלי.
הוא דובב ב-"Robbie the Reindeer in Close Encounters of the Herd Kind".
לבראנד היה תפקיד קצר בשנת 2006 בסרט "פנולופה", אך תפקידו הגדול הראשון בסרט היה כפלאש הארי בשנת 2007 בסרט "סט. טריניאנס".
בראנד שיחק לצידו של אדם סנדלר בסרט של דיסני "סיפורים לפני השינה", שהופץ בחג המולד של 2008.
התפקיד שפרץ את דרכו היה כאלדוס סנואו, בסרט משנת 2008 – "קח את זה כמו גבר". בראנד קיבל תשבחות על תפקידו בסרט, ואף חשף שהדמות שונתה למענו מדמות של סופר לדמות של כוכב רוק בגלל האודישן המוצלח שלו לסרט. ב-2010 הוא שב לשחק את דמותו של אלדוס סנואו בסרט "תביא אותו כמו גבר", סרט-אח של "קח את זה כמו גבר", שם שיחק לצידו של ג'ונה היל.
בשנת 2010 הופיע בראנד בגרסתה של ג'ולי טיימור למחזה של ויליאם שייקספיר "הסערה" כטרינקולו.
בשנת 2011 גילם את דמותו של ארתור בעיבוד מחודש לסרט "ארתור" מ-1981.
בשנת 2012 השתתף בראנד בסרט "רוק לנצח", בתפקיד לוני, עובדו וחברו הטוב של מנהל הבר (אלק בולדווין).
בשנת 2016 שיחק בקומדיה "צבא של איש אחד" לצידם של ניקולס קייג' ודניס או'הר. באותה שנה דיבב את קריק בסרט המצויר "טרולים". ב-2017 דיבב את דמותו של ד"ר נפריו בסרט "גנוב על העולם". בשנת 2018 גילם את לאנס בעונתה הרביעית של סדרת הטלוויזיה "בולרז" בHBO, בכיכובו של דוויין ג'ונסון.
בשנת 2022 שיחק ברנד בסרטו הבלשי עטור הכוכבים של קנת בראנה "מוות על הנילוס", אשר מבוסס על ספר באותו השם מאת אגאתה כריסטי. ברנד תרם את קולו לסרט "המיניונים: עלייתו של גרו", גם הוא מ-2022.
קריירה > רדיו

בראנד החל את הקריירה שלו ברדיו בשנת 2002, כשהנחה תוכנית ביום ראשון אחר הצהריים ביחד עם מאט מורגן בתחנת רדיו שנקראת "London's Indie Rock station Xfm". הוא פוטר מהנחיית התוכנית לאחר שקרא לקהל חומרים פורנוגרפיים בזמן השידור.
בראנד הנחה ביחד עם מאט מורגן את "The Russell Brand Show" שהחלה לשודר באפריל 2006 בתחנה 6Music של ה-BBC.
בנובמבר 2006 עברה לרדיו 2 של ה-BBC בעקבות הפופולריות שצברה.
בתוכנית ששודרה ב-18 באוקטובר 2008, ראסל הנחה את התוכנית ביחד עם ג'ונתן רוס. השניים התקשרו לשחקן אנדרו סאקס (שגילם את דמותו של מנואל בסדרה המלון של פולטי), עמו נקבעה שיחה טלפונית, אך הגיעו למשיבון. הם השאירו ארבע הודעות, בהן התבדחו על חשבונו של סאקס ודיברו על יחסי מין בין בראנד לנכדתו של סאקס, ג'ורג'ינה ביילי. שני המגישים הושעו מה-BBC לאחר המקרה שעורר סערה, ובראנד למעשה התפטר מהתוכנית.
בראנד חזר לרדיו באופן חד-פעמי כאשר שידר ביחד עם נואל גלאגר תוכנית על כדורגל, ב-19 באפריל 2009 עבור talkSPORT.
קריירה > כתיבה

מאז מאי 2006, בראנד כותב טור עבור העיתון הגרדיאן, שעוסק באהבתו לקבוצת הווסטהאם יונייטד ולכדורגל אנגלי בכלליות. אוסף של הטורים פורסם ב-15 בנובמבר 2007 בספר שנקרא "Irons in the Fire".
אוסף שני של הטורים פורסם ב-16 באוקטובר 2008 ונקרא "Articles of Faith". הספר גם כלל ראיונות שעשה בראנד עם נואל גלאגר, ג'יימס קורדן ודייוויד באדיל על כדורגל.
האוטוביוגרפיה של בראנד, "My Booky Wook" פורסמה ב-15 בנובמבר 2007 והפכה לפופולרית וזכתה לשבחים מצד מבקרים.